21.06.2015
Аҧсны амедицинатә усзуҩцәа рзы
Акыр иаҧсоу аҩызцәа!
Гәык-ҧсыкала ишәыдысныҳәалоит шәзанааҭтә ныҳәа – Амедицинатә усзуҩы Имш.
"Шәара шәус ҭакҧхықәра ду зцу, иҧшьоу усуп, избанзар шәнапы иануп ауаҩы имоу зегьы реиҳа хәы змоу - игәабзиара ахьчара. Шәара есҽнытәи шәџьа, имариам аҭагылазаашьақәа рыҟны хамеигӡарада имҩаҧыжәго шәусура ахәшьара ҳаракӡа иаҧсоуп.
Ҳара ҳҳәынҭқарра зҿлымҳра ду анаҭоит агәабзиарахьчара арҿиара аус. Агәра ганы сыҟоуп, шәара шәыцхыраарала иҟоу ауадаҩрақәа рыӡбара шҳалшо, аҳақьымцәа русуразы аҭагылазаашьа бзиақәа аҧҵаны, ҳтәылаууаа зхаҭабзиара ҳараку амедицинатә цхыраара рыҭара шҳалшо".
Акыр иаҧсоу аҩызцәа, ишәзеиҕьасшьоит агәабзиара, аихьӡарақәа дуқәа шәнапы злаку аус аҟны.
Рауль Ҳаџьымба